CELEX: 32021R0643
Language: lv
Date: 2021-02-03 00:00:00
Title: Komisijas Deleģētā regula (ES) 2021/643 (2021. gada 3. februāris), ar ko, to pielāgojot zinātnes un tehnikas attīstībai, groza VI pielikuma 1. daļu Eiropas Parlamenta un Padomes Regulā (EK) Nr. 1272/2008 par vielu un maisījumu klasificēšanu, marķēšanu un iepakošanu (Dokuments attiecas uz EEZ)

20.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 133/5
               
            
         KOMISIJAS DELEĢĒTĀ REGULA (ES) 2021/643
         (2021. gada 3. februāris),
         ar ko, to pielāgojot zinātnes un tehnikas attīstībai, groza VI pielikuma 1. daļu Eiropas Parlamenta un Padomes Regulā (EK) Nr. 1272/2008 par vielu un maisījumu klasificēšanu, marķēšanu un iepakošanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (1), un jo īpaši tās 53. panta 1. punktu,
         tā kā:
         
                     (1)
                  
                  
                     Dalībvalstis un ieinteresētās personas ir lūgušas grozīt vairākas piezīmes Regulas (EK) Nr. 1272/2008 VI pielikuma 1. daļas 1.1.3. apakšiedaļā.
                  
               
                     (2)
                  
                  
                     Komisija atzīst, ka šo piezīmju formulējums ir jāuzlabo. Dažas no piezīmēm, kas attiecas uz vielām, ir neprecīzas un rada zināmu neskaidrību, kā pareizi interpretējamas juridiskās saistības. Konkrētāk, dažas no šīm piezīmēm iespējams interpretēt tā, ka vielas, uz ko šīs piezīmes tiek attiecinātas, noteiktos apstākļos nebūtu klasificējamas vispār, lai gan faktiski uz tām gan nebūtu jāattiecina harmonizētā klasificēšana un marķēšana, bet tās tomēr būtu jāklasificē saskaņā ar Regulas (EK) Nr. 1272/2008 II sadaļu (pašklasifikācija).
                  
               
                     (3)
                  
                  
                     Tāpēc Regula (EK) Nr. 1272/2008 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Grozījumi Regulā (EK) Nr. 1272/2008
            Regulas (EK) Nr. 1272/2008 VI pielikuma 1. daļu groza saskaņā ar šīs regulas pielikumu.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 353, 31.12.2008., 1. lpp.
         
      
      
         
            PIELIKUMS
            Regulas (EK) Nr. 1272/2008 VI pielikuma 1. daļu groza šādi:
            
                        1)
                     
                     
                        pielikuma 1.1.3.1. punkta J līdz R piezīmi aizstāj ar šādām:
                        
                                     
                                 
                                 
                                    “J piezīme:
                                    Vielu klasificē par kancerogēnu vai mutagēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,1 % (masa/masa) benzola (Einecs Nr. 200-753-7), kādā gadījumā arī attiecībā uz minētajām bīstamības klasēm to klasificē saskaņā ar šīs regulas II sadaļu.
                                 
                              
                                     
                                 
                                 
                                    K piezīme:
                                    Vielu klasificē par kancerogēnu vai mutagēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,1 % (masa/masa) 1,3-butadiēna (Einecs Nr. 203-450-8), kādā gadījumā arī attiecībā uz minētajām bīstamības klasēm to klasificē saskaņā ar šīs regulas II sadaļu. Ja vielu neklasificē par kancerogēnu vai mutagēnu, uz to attiecina vismaz drošības prasību apzīmējumus (P102-)P210-P403.
                                 
                              
                                     
                                 
                                 
                                    L piezīme:
                                    Vielu klasificē par kancerogēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 3 % dimetilsulfoksīda ekstrakta, mērot ar IP 346 (“Policiklisko aromātisko savienojumu noteikšana neizmantotās eļļošanas pamateļļās un naftas frakcijās bez asfaltēna: dimetilsulfoksīda ekstrahēšanas refrakcijas koeficienta metode”, Naftas institūts, Londona), kādā gadījumā arī attiecībā uz minēto bīstamības klasi to klasificē saskaņā ar šīs regulas II sadaļu.
                                 
                              
                                     
                                 
                                 
                                    M piezīme:
                                    Vielu klasificē par kancerogēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,005 % (masa/masa) benz[a]pirēna (Einecs Nr. 200-028-5), kādā gadījumā arī attiecībā uz minēto bīstamības klasi to klasificē saskaņā ar šīs regulas II sadaļu.
                                 
                              
                                     
                                 
                                 
                                    N piezīme:
                                    Vielu klasificē par kancerogēnu saskaņā ar harmonizēto klasifikāciju, ja vien nav zināma pilnīga tās rafinēšanas vēsture un ja vien nevar pierādīt, ka viela, no kuras tā iegūta, nav kancerogēns, kādā gadījumā arī attiecībā uz minēto bīstamības klasi to klasificē saskaņā ar šīs regulas II sadaļu.
                                 
                              
                                     
                                 
                                 
                                    P piezīme:
                                    Vielu klasificē par kancerogēnu vai mutagēnu saskaņā ar harmonizēto klasifikāciju, ja vien nevar pierādīt, ka tā satur mazāk nekā 0,1 % (masa/masa) benzola (Einecs Nr. 200-753-7), kādā gadījumā arī attiecībā uz minētajām bīstamības klasēm to klasificē saskaņā ar šīs regulas II sadaļu. Ja vielu neklasificē par kancerogēnu vai mutagēnu, uz to attiecina vismaz drošības prasību apzīmējumus (P102-)P260-P262-P301 + P310-P331.
                                 
                              
                                     
                                 
                                 
                                    Q piezīme:
                                    Vielu klasificē par kancerogēnu saskaņā ar harmonizēto klasifikāciju, ja vien nav izpildīts viens no šiem nosacījumiem:
                                    
                                                —
                                             
                                             
                                                īslaicīgā bionoturības testā ar ieelpošanu ir pierādīts, ka svērtais par 20 μm garāku šķiedru pussadalīšanās periods ir īsāks nekā 10 dienas, vai
                                             
                                          
                                                —
                                             
                                             
                                                īslaicīgā bionoturības testā ar intratraheālo instilāciju ir pierādīts, ka svērtais par 20 μm garāku šķiedru pussadalīšanās periods ir īsāks nekā 40 dienas,
                                                vai
                                             
                                          
                                                —
                                             
                                             
                                                piemērotā intraperitoneālā testā nav gūti nekādi pierādījumi par paaugstinātu kancerogenitāti, vai
                                             
                                          
                                                —
                                             
                                             
                                                piemērotā ilglaicīgā testā ar ieelpošanu nav konstatēta nekāda relevanta patogenitāte vai neoplastiskas izmaiņas.
                                             
                                          
                              
                                     
                                 
                                 
                                    R piezīme:
                                    Vielu klasificē par kancerogēnu saskaņā ar harmonizēto klasifikāciju, izņemot šķiedras, kuru pēc garuma svērtais vidējais ģeometriskais diametrs (LWGMD), no kā atskaitīta divkāršota ģeometriskā standartkļūda, pārsniedz 6 μm, mērot saskaņā ar Komisijas Regulas (EK) Nr. 440/2008 (*1) pielikumā izklāstīto testēšanas metodi A.22.
                                 
                              
                           (*1)  Komisijas 2008. gada 30. maija Regula (EK) Nr. 440/2008 par testēšanas metožu noteikšanu saskaņā ar Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV L 142, 31.5.2008., 1. lpp.).”;"
                        
                     
                  
                        2)
                     
                     
                        pielikuma 1.1.3.2. punkta 8. un 9. piezīmi aizstāj ar šādām:
                        
                                     
                                 
                                 
                                    “8. piezīme:
                                 
                              Maisījumu klasificē par kancerogēnu, ja vien nevar pierādīt, ka izdalītiesspējīgā formaldehīda maksimālā teorētiskā koncentrācija tirgū laistā maisījumā neatkarīgi no avota ir mazāka par 0,1 %.
                        
                                     
                                 
                                 
                                    9. piezīme:
                                 
                              Maisījumu klasificē par mutagēnu, ja vien nevar pierādīt, ka izdalītiesspējīgā formaldehīda maksimālā teorētiskā koncentrācija tirgū laistā maisījumā neatkarīgi no avota ir mazāka par 1 %.”
                     
                  
               (*1)  Komisijas 2008. gada 30. maija Regula (EK) Nr. 440/2008 par testēšanas metožu noteikšanu saskaņā ar Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV L 142, 31.5.2008., 1. lpp.).”;”